PayPal vil la deg betale med bitcoins når du handler spill og musikk på nett

Selskapet vil samarbeide med betalingsformidlere som BitPay, Coinbase og GoCoin.

VIL LA DEG BRUKE DISSE: PayPal vil samarbeide med betalingsformidlere som lar deg betale med bitcoins når du handler ulike varer, som musikk og spill, på nett. Vis mer byoutline Jim Urquhart

Publisert: Oppdatert: 23. september 2014 22:40 , Publisert: 23. september 2014 22:28

Tirsdag kom PayPal med nyheten om at de vil samarbeide med betalingstjenester som BitPay, Coinbase og GoCoin for å kunne la kundene sine betale med bitcoins når de handler nedlastbare spill og sanger.



Samarbeidet vil gjøre det mer fleksibelt for kundene med tanke på hvordan de velger å betale og selge, skriver selskapet på Twitter.



Dette er enda et skritt mot å godkjenne bitcoins helt, etter at selskapet tidligere denne måneden uttalte at de jobber med en funksjon som vil la kunder betale med bitcoins på sider som Airbnb og Uber, skriver Forbes.



Les også På én uke har bitcoin-prisen falt 143 dollar

Bare spill



Forbes skriver videre at de nye avtalene ikke betyr at PayPal vil la deg betale med bitcoins gjennom deres eget system eller la deg oppbevare den digitale pengeenheten i deres nettlommebøker.



I første omgang vil det også kun være mulig å betale med bitcoins for spill og musikk hos ulike nettselskaper.



- Selgerne spurte etter bitcoin-integrering. Digitale varer var en enkel måte å gjøre det først. Folk er villige til å betale på nette for disse tingene, sier Scott Ellison, seniordirektør for strategi hos PayPal, til Forbes.



Han sier videre at de ønsker å oppfordre til mer bruk av bitcoins.

Les også:

Nå kan du kjøpe flybilletter til Riga med BitcoinsNå kan du kjøpe datamaskiner for bitcoins50 Cent vil ha dine Bitcoins